

**Табиғат пайдалануға рұқсат беру, рұқсат беруден бас тарту, оның қолданылуын тоқтата тұру және жою ережесiн бекiту туралы**

***Күшін жойған***

Қазақстан Республикасы Үкіметінің 2001 жылғы 6 қыркүйектегі N 1154 Қаулысы. Күші жойылды - Қазақстан Республикасы Үкіметінің 2008 жылғы 18 қаңтардағы N 29 Қаулысымен

*Күші жойылды - Қазақстан Республикасы Үкіметінің 2008.01.18.*

 N 29

*(алғаш рет ресми жарияланған күнінен бастап он күнтізбелік күн өткен соң қолданысқа енгізіледі) Қаулысымен.*

*Ескерту. Тақырыбы жаңа редакцияда - ҚР Үкіметінің 2006.09.27. N*

 928

*қаулысымен.*

      "Қоршаған ортаны қорғау туралы" Қазақстан Республикасының 1997 жылғы 15 шілдедегі
 Заңының
 7-бабына сәйкес Қазақстан Республикасының Үкіметі қаулы етеді:

      1. Қоса берiлiп отырған Табиғат пайдалануға рұқсат беру, рұқсат беруден бас тарту, оның қолданылуын тоқтата тұру және жою ережесi бекiтiлсiн.

*Ескерту. 1-тармақ жаңа редакцияда - ҚР Үкіметінің 2006.09.27. N*

 928

*қаулысымен.*

      2. Осы қаулы қол қойылған күнінен бастап күшіне енеді.

*Қазақстан Республикасының*

*Премьер-Министрі*

Қазақстан Республикасы

Үкіметінің

2001 жылғы 6 қыркүйектегі

N 1154 қаулысымен

бекітілген

*Ескерту. Тақырыбы жаңа редакцияда - ҚР Үкіметінің 2006.09.27. N*

 928

*қаулысымен.*

**Табиғат пайдалануға рұқсат беру, рұқсат беруден бас тарту, оның қолданылуын тоқтата тұру және жою ережесi**

*Ескерту. мәтiнде "қоршаған ортаны ластауға рұқсаттар", "қоршаған ортаны ластауға рұқсат" деген сөздер тиiсiнше "табиғат пайдалануға рұқсаттар", "табиғат пайдалануға рұқсат" деген сөздермен ауыстырылды - ҚР Үкіметінің 2006.09.27. N*

 928

*қаулысымен.*

**1. Жалпы ережелер**

Табиғат пайдалануға рұқсат беру, рұқсат беруден бас тарту, оның қолданылуын тоқтата тұру және жою ережесi "Қоршаған ортаны қорғау туралы" Қазақстан Республикасының 1997 жылғы 15 шiлдедегi
 Заңының
 ережелерiне сәйкес әзiрлендi.

*Ескерту. Кіріспеге өзгерту енгізілді - ҚР Үкіметінің 2006.09.27. N*

 928

*қаулысымен.*

      1. Табиғат пайдалануға рұқсат бepу, рұқсат беруден бас тарту, оның қолданылуын тоқтата тұру және жою ережесi (бұдан әрi - Ереже) табиғат пайдалануға рұқсаттар (бұдан әрi - рұқсат) беру жөнiндегi, беруден бас тарту, тоқтата тұру және жою тәртiбiн анықтайды және арнайы табиғат пайдалану тәртiбiмен табиғат пайдалануды жүзеге асыратын заңды және жеке тұлғаларға қойылатын жалпы талаптарды қамтиды. <\*>

*Ескерту. 1-тармақ жаңа редакцияда - ҚР Үкіметінің 2006.09.27. N*

 928

*қаулысымен.*

      2. Табиғат пайдаланудың нақты мерзiмi және көлемi, нормалары, шарттары көрсетiлген рұқсат бастапқы құжат болып табылады және табиғат пайдаланушылар тегiн алатын табиғат пайдалануға уақытша құқықтар берудi көздейдi.

*Ескерту. 2-тармаққа өзгерту енгізілді - ҚР Үкіметінің 2006.09.27. N*

 928

*қаулысымен.*

      Рұқсатта табиғат пайдалану шарттары тек ластағыш заттар көлемiн нормалау және қоршаған ортаны ластағаны үшiн төлемдер бөлiгiнде көрсетiледi.

      3. Рұқсат табиғат пайдаланушылардың ластағыш заттарды атмосфераға тұрақты және жылжымалы көздерден шығару, ластағыш заттарды ағын сумен төгу, уақытша сақталатын өнiмдер мен материалдарды қоса алғанда өндiрiс және тұтыну қалдықтарын орналастыру құқығын куәландыратын құжат болып табылады.

      Шаруашылық қызметтің экологиялық қауiптi түрлерiн жүзеге асыратын табиғат пайдаланушыларға рұқсат беру қоршаған ортаны қорғау саласындағы орталық атқарушы орган берген шаруашылық қызметтiң экологиялық қауiптi түрлерiн жүзеге асыруға лицензия болған кезде беріледі. <\*>

*Ескерту. 3-тармаққа өзгеріс енгізілді - ҚР Үкіметінің 2004.10.28. N*

 1104

*қаулысымен.*

      4. Уақытша сақталатын өнiмдер мен материалдар қалдықтар тәрiздi қоршаған ортаға әсер ету көздерi ретiнде қаралады. Бұл ретте табиғи ортада ашық күйiнде бiр жылда 3 айдан аса орналасқан аршылған және сiңiмдi кен жыныстары, мұнай өнiмдерi, көмiр, күкiрт, улы химикаттар, асфальтбитумды қоспа және металл сынықтары сияқты өнiмдер мен материалдар ғана қаралады.

      5. Рұқсат мемлекеттік ресми құжат болып табылады, белгiленген үлгiде толтырылған бланк пен қосымшалардан тұрады. Белгiленген үлгiде толтырылған бланкте ластау түрлерiнiң (ластағыш заттардың шығарындылары, төгiндiлерi және қалдықтар) жалпы көлемi, қолдану мерзiмi және табиғат пайдалану шарттары көрсетiледi. Қосымшалар рұқсаттың ажырағысыз бөлiгi болып табылады. Қосымшаларда табиғат пайдаланушылар мәлiмдеген ластаудың барлық түрi, олардың мөлшері және ластағыш заттардың ингредиенттерінің шоғырлануы көрсетіледі.<\*>

*Ескерту. 5-тармаққа өзгеріс енгізілді - ҚР Үкіметінің 2004.10.28. N*

 1104

*қаулысымен.*

      6. Рұқсатты Қазақстан Республикасының қоршаған ортаны қорғау саласындағы орталық атқарушы органы (бұдан әрі - орталық орган) береді.

      Рұқсатты ресімдеу орталық органда да, қоршаған ортаны қорғау саласындағы облыстық, Алматы және Астана қалалық, сондай-ақ басқа да аумақтық басқармаларда (бұдан әрi - аумақтық басқарма) жүргiзiледi.

      7. Рұқсат табиғат пайдаланушыда ластану түрлерiнiң бiрi орын алып және ол мынадай мөлшерден жоғары болғанда орталық органда ресімделеді:

      1) ластағыш заттардың шығарындылары 1000 т/жыл (мұнай-газ өнеркәсiбi үшiн 100 т/жыл) немесе қауiптiлiгі бiрiншi және екiншi санаттағы барлық кәсiпорын ластағыш заттардың массасы мен түрлерiнiң құрамына қарай;

      2) ластағыш заттардың төгіндiлерi 1000 т/жыл;

      3) орналастырылатын қалдықтар 10000 т/жыл (3 және 4-сыныпты уыттылық) немесе 1000 т/жыл (1 және 2 сыныпты уыттылық).

      Орталық орган қызметi "Байқоңыр" ғарыш айлағы, Каспий теңiзi, Ертіс, Жайық, Iле, Тобыл және Сырдария шекарааралық өзендерi аймақтарын тiкелей ластауымен байланысты табиғат пайдаланушыларға да рұқсатты ресiмдейдi.

      8. Қалған барлық жағдайда рұқсатты аумақтық басқарма ресiмдейдi.

      9. Ереженiң 16-тармағында көрсетiлген мерзiмдерде өтiнiштер берген табиғат пайдаланушылар үшiн рұқсаттың қолданылу мерзiмi рұқсат сұралатын жылдың 1 қаңтарынан бастап 31 желтоқсаны аралығына белгiленеді.

      Табиғат пайдаланушы өтiнiш материалдарын Ереженiң 16-тармағында көрсетiлген мерзімдерден кешiктiрiп берген жағдайда рұқсаттың қолданылу мерзiмi берiлген күннен бастап сұралатын жылдың 31 желтоқсанына дейiн белгiленедi. <\*>

*Ескерту. 9-тармақ жаңа редакцияда - ҚР Үкіметінің 2004.10.28. N*

 1104

*қаулысымен.*

      10. Өтiнiштер мен рұқсаттарда көрсетiлетiн ластағыш заттар шығарындыларының (төгіндiлерiнiң) және орналастырылатын қалдықтардың көлемi туралы ақпараттар көпшiлiкке мәлiм болуы тиiс.

      11. Орталық орган қолда бар рұқсаттар бойынша деректер қорын жасайды және үнемi толықтырып отырады.

      12. Рұқсаттың күшi мынадай жағдайларда жойылуы мүмкін:

      табиғат пайдалану тәртiбiнiң, табиғат пайдаланушы кәсiпорын қызметі бағытының өзгеруi, технологияның алмастырылуы;

      қолданыстағы табиғат пайдалану нормативтерiнiң ластағыш заттар шығарындылары мен төгіндiлерiне шектеулердi төмендетудi көздейтiн өзгеруi;

      экологиялық сараптама қорытындысының жарамсыз деп танылуы;

      табиғат пайдаланушылардың анық емес деректер беруi;

      ластағыш заттар шығарындылары, төгінділері және орналастырылатын қалдықтар көлемін нормалау кезіндегі есептермен байланысты табиғат пайдаланушылардың қателіктері;

      экологиялық талаптар мен нормаларды табиғат пайдаланушылардың жүйелi түрде бұзуы (2 реттен астам). <\*>

*Ескерту. 12-тармаққа өзгеріс енгізілді - ҚР Үкіметінің 2004.10.28. N*

 1104

*қаулысымен.*

      13. Рұқсаттың күшін жою туралы шешімді қоршаған ортаны қорғау саласындағы заңнамада және рұқсаттарда белгіленген шарттар мен талаптарды табиғат пайдаланушы орындамағанын мемлекеттік бақылау органдары анықтаған жағдайларда рұқсат берген орган шығарады. <\*>

      Рұқсаттың өзінің күшін жоймай-ақ рұқсатқа ластану түрлері (ластағыш заттар шығарындылары, төгінділері және қалдықтар) бойынша қосымшалар бұл қосымшаны (қосымшаларды) тиісінше алмастыру арқылы кері қайтарып алынуы мүмкін.

      Рұқсаттың күшін жою туралы хабарламада күшін тоқтатудың себептері мен күні көрсетілуі тиіс.

      Рұқсаттың күшін жою табиғат пайдаланушылардың қоршаған ортаға ластағыш заттар шығару мен төгу, өндіріс және тұтыну қалдықтарын орналастыру құқығынан айырылуына, сондай-ақ арнайы табиғат пайдалану шартын бұзуына әкеп соғады.

*Ескерту. 13-тармаққа өзгеріс енгізілді - ҚР Үкіметінің 2004.10.28. N*

 1104

*қаулысымен.*

      14. Рұқсат мөрқағазы нөмiрi және берілу күнi көрсетілген қатаң есептегi құжат болып табылады. Рұқсаттың бiр данасы кәсiпорында, екiншi данасы оны ресiмдеген органда сақталады.

**2. Өтінiш материалдарын ресiмдеудiң жалпы**

**мәселелерi**

15. Барлық табиғат пайдаланушы рұқсат алу үшiн аумақтық басқармаға жазбаша өтiнішті, сондай-ақ қосымшаға сәйкес оған керектi құжаттарды қосып тапсырады.

      16. Келесi жылға рұқсаттар алуға өтiнiмдердi заңды және жеке тұлғалар жұмыс iстеп тұрған кәсiпорындар үшiн ағымдағы жылғы 1 қазаннан 31 желтоқсанға дейiн бередi. <\*>

*Ескерту. 16-тармақ жаңа редакцияда - ҚР Үкіметінің 2006.09.27. N*

 928

*қаулысымен.*

      17. Жаңадан ашылатын кәсiпорындар үшiн заңды және жеке тұлғалар аумақтық орган анықтайтын ластану туындаған кезге дейiн өтiнішті ресiмдеуi тиiс.

      18. Барлық табиғат пайдаланушы өтiніштерiнiң материалдары олардың нормативтік және экологиялық талаптарға сәйкестігін тексеру үшiн алдын ала аумақтық басқармаларда 15 күн мерзiм ішiнде қаралады. Материалдар толық емес көлемде және ластағыш заттар көлемін нормалауда қателiктерiмен тапсырылған жағдайда өтінiш қарауға қабылданбайды.

      19. Ластағыш заттар көлемiне және осы Ереже 1-бөлiмiнiң 7-тармағына сәйкес өтiнiш материалдары аумақтық басқарманың қорытындысымен бiрге орталық органға жiберiледi.

      20. Орталық органға жiберiлетiн өтінiштер материалдары өтiнiш кестелерiнiң және ластағыш заттар шығарындыларының, төгiндiлерiнiң,  орналастырылатын қалдықтар көлемінің және табиғат пайдалану шарттарының электрондық нұсқасының жазбасын қамтуы тиiс. <\*>

*Ескерту. 20-тармаққа өзгеріс енгізілді - ҚР Үкіметінің 2004.10.28. N*

 1104

*қаулысымен.*

**3. Рұқсатты орталық органда ресiмдеу тәртiбi**

     21. Рұқсат алу үшiн материалдар орталық органда өтiнiш тiркелген күннен бастап 30 күн мерзiм ішiнде қаралады. Бұл мерзiмге аумақтық басқармалардың өтiнiштер материалдарын алдын ала қарау уақыты кiрмейдi.

     21-1. Егер орталық органға ұсынылатын өтiнiштер материалдары Ереженiң талаптарына сәйкес келмеген кезде материалдар ескертулерді 30 күн мерзiмде жою үшiн табиғат пайдаланушыға қайтарылады.

      Табиғат пайдаланушы өтiнiш материалдарын осы тармақтың бiрiншi абзацында көрсетілген мерзiмнен кешіктіріп қайта ұсынған жағдайда рұқсаттың қолданылу мерзiмi берiлген күннен бастап рұқсат сұралатын жылдың 31 желтоқсанына дейiн белгiленеді.

*Ескерту. 21-1-тармақпен толықтырылды - ҚР Үкіметінің 2004.10.28. N*

 1104

*қаулысымен.*

     22. Рұқсат орталық орган белгiлеген нысан бойынша міндетті түрде реттiк нөмір берiле отырып, ресiмделедi.

**4. Рұқсатты аумақтық басқармада ресімдеу**

**тәртібі**

23. Аумақтық басқармада ресімделетін рұқсатты алу үшін материалдар өтініш тіркелген күннен бастап 30 күннен аспайтын мерзімде қаралады.

     24. Рұқсат орталық орган белгiлеген нысан бойынша аумақтық органда ресімделеді және орталық орган нөмір берген кезден бастап берілген болып есептеледі.

**5. Тараптардың жауапкершілігі**

25. Табиғат пайдаланушы өтініш материалдарында көрсетілген мәлiметтердiң шынайылығы үшін жауап бередi.

     26. Аумақтық басқармалар орталық органға жiберiлетін өтінiш  материалдарының жинақылығы, ластаудың сұралатын көлемi есебiнiң дұрыстығы әрi барлық талапқа сәйкес келуi және аумақтық басқармаларда рұқсаттардың уақтылы ресiмделуi үшiн жауапты. <\*>

*Ескерту. 26-тармаққа өзгеріс енгізілді - ҚР Үкіметінің 2004.10.28. N*

 1104

*қаулысымен.*

     27. Орталық орган осы Ереже 1-бөлімінiң 7-тармағы бойынша Қазақстан Республикасының заңнамасына сәйкес рұқсаттың уақтылы берiлуi үшiн жауап бередi.
 P981213\_

 V990925\_

**5-1. Табиғат пайдалануға рұқсатты беруден бас тарту, оның қолданылуын тоқтата тұру тәртiбi**

*Ескерту. 5-1-тараумен толықтырылды - ҚР Үкіметінің 2006.09.27. N*

 928

*қаулысымен.*

      27-1. Рұқсат беретiн органдар табиғат пайдалануға рұқсатты беруден рұқсат алу үшiн ұсынылған материалдар толық емес және күмәндi болған жағдайда бас тартуы мүмкiн.

      27-2. Табиғат пайдалануға берiлген рұқсаттың қолданылуын оны берген орган үш айға дейiнгi мерзiмге табиғат пайдаланушының рұқсатта көрсетiлген табиғат пайдалану шарттарын, қоршаған ортаны қорғау саласындағы заңнамада белгiленген экологиялық талаптар мен нормаларды бұзған жағдайда тоқтата тұруы мүмкiн.

      Рұқсаттың қолданылуын тоқтата тұру табиғат пайдаланушыға қабылданған шешiмнiң себептерi мен табиғат пайдаланушының ластаушы заттардың қоршаған ортаға шығарындылары мен төгiндiлерiне, өндiрiс пен тұтыну қалдықтарын орналастыруға құқығын тоқтата тұруға әкелетiн, оны жою мерзiмi туралы жазбаша түрде табиғат пайдаланушыға хабарлама беру арқылы жүзеге асырылады.

      Табиғат пайдаланушы хабарламада көрсетiлген бұзушылықтарды жойған жағдайда рұқсатты тоқтата тұру жөнiнде шешiм қабылдаған органның жазбаша түрдегi растауы негiзiнде рұқсаттың қолданылуы жаңартылады.

**6. Рұқсаттың күшiн жою тәртібi**

28. Рұқсаттың күшін жоюды рұқсат берген орган жүргізедi. Өзге мемлекеттік органдардың рұқсаттың күшiн жоюы жарамсыз деп есептеледi.

      29. Мемлекеттік органдар орталық органға немесе аумақтық басқармаға рұқсаттың күшiн жою туралы себептерiн мiндеттi түрде көрсете отырып, өтінiш бередi. Орталық орган күшiн жою туралы өтiнiштi қарағаннан кейiн бұзушылықтарды жою немесе жаңа талаптарды орындау үшiн табиғат пайдаланушыға ұзақтығы 2 айға дейiн мерзiм белгiлейдi.

      30. Аумақтық басқарма ресiмдеген рұқсаттың күшi жойылған ретте рұқсат орталық органдағы тіркеуден шығарылуы қажет. Орталық органнан рұқсаттың есептен шығарылғаны туралы растама алғаннан кейiн, рұқсатты ресiмдеген тұлға табиғат пайдаланушыны рұқсаттың күшi жойылғаны туралы хабарландырады. Орталық органнан есептен шығарылғаны туралы растама алмай тұрып рұқсаттың күшiн жоюға тыйым салынады.

      31. Аумақтық басқарма ресiмдеген рұқсаттан өрескел қателер табылған жағдайда, орталық орган міндетті түрде күшiн жою себептерi мен фактісi туралы аумақтық басқармаға хабарлай отырып, ол рұқсаттың күшiн жоя алады. Қателер аумақтық басқармалардың кiнәсiнен болған жағдайларда табиғат пайдаланушыларға айыппұл салу жазалары қолданылмайды.

**7. Бақылау**

      32. Аумақтық басқармалар кәсіпорындардың рұқсаттарда белгіленген шарттар мен талаптарды орындауын бақылауды жүзеге асырады.

     33. Орталық орган аумақтық басқармалардың рұқсаттарды дұрыс

ресімдеуін бақылауды жүзеге асырады.

**Табиғат пайдалануға рұқсат беру**

**ережесіне қосымша**

*Ескерту. Қосымшаға өзгерту енгізілді - ҚР Үкіметінің 2006.09.27. N*

 928

*қаулысымен.*

**Табиғат пайдалануға рұқсат алу үшін қажетті**

**материалдар құрылымы (мазмұны)**

     1. Табиғат пайдаланушы туралы деректердi көрсете отырып, арнайы табиғат пайдалануды жүзеге асыратын заңды және жеке тұлғаның қолы қойылған өтініш мынадай нысан бойынша:

     1) ұйым атауы;

     2) СТН - салық төлеушiнiң тiркелу нөмiрi;

     3) заңды мекен-жайы: почта индексi, ел, облыс, аудан, елдi мекен, көше (мөлтек аудан), үй нөмiрi, пәтер (бөлме);

     4) өнеркәсiп немесе ауыл шаруашылығы саласы (тiркеу куәлiгi бойынша негізгі қызметi);

     5) меншік нысаны (мемлекеттік, жеке меншiк, қоғамдық ұйым және т.б.).

     2. Ластау көздерiнiң орналасқан жерi туралы деректер мынадай нысан бойынша:

--------------------------------------------------------------------

Өнеркәсiп ! Облыс !  Аудан,  !   Координаттар,     ! Алып жатқан

алаңының  !       !елдi мекен!   град., мин., сек. ! ауданы, га.

атауы     !       !          !---------------------!

          !       !          ! ендік  !  бойлық    !

--------------------------------------------------------------------

   1      !   2   !      3   !   4\*   !      5\*    !      6

--------------------------------------------------------------------

    \* - 4 және 5-бағандар деректер болған жағдайда толтырылады.

    3. Ластағыш заттар шығарындыларының (төгіндiлерiнiң) және

орналастырылатын қалдықтардың сұралған көлемi мынадай нысан бойынша:

                       Шығарындылар\*

--------------------------------------------------------------------

 Заттардың атауы   !     Ластағыш заттар   !Өткен жылғы\*\*

                   !    шығарындыларының   !iс жүзiндегі шығарынды

                   !   нормативтік көлемi  !

--------------------------------------------------------------------

                         т/жыл                    т/жыл

Барлығы, оның ішінде:

1-алаң

2-алаң және т.б.

--------------------------------------------------------------------

                     Төгiндiлер\*

--------------------------------------------------------------------

 Заттардың атауы     !     Ластағыш заттар     !Өткен жылғы\*\*

                     !     төгінділерінің      !iс жүзiндегі төгінді

                     !   нормативтік көлемi    !

--------------------------------------------------------------------

                           т/жыл                    т/жыл

Барлығы, оның ішінде:

1-төгінді

2-төгінді және т.б.

--------------------------------------------------------------------

                       Қалдықтар\*

--------------------------------------------------------------------

                     !  Орналастырылатын  ! Өткен жылғы\*\*

Қалдықтардың атауы   !  қалдықтардың      ! iс жүзiндегі қалдықтар

                     !  нормативтік көлемі!

---------------------!---------------------

                     !     т/жыл          !      т/жыл

--------------------------------------------------------------------

Барлығы, оның ішінде:

Өнеркәсіп қалдықтары

Мұнай

Қатты тұрмыстық

қалдықтар және т.б.

--------------------------------------------------------------------        \* - кестелер бүкiл кәсiпорынның орынның жиынтық деректерi түрiнде толтырылып, оның құрамында шығарындыларға арналған әрбiр өнеркәсiптік алаң және шығарындылар көздерi, ағын су төгіндiлерiне арналған су шығарғыштар және қалдықтарға арналған жинақтауыштар көрсетiледi.

      (\*\*) Ластаушы заттардың шығарындыларының, төгiндiлерiнiң көлемi және қалдықтарды орналастыру жөнiндегi нақты деректердi 9 айға, ал күтiлетiн деректердi 4-тоқсанға беру қажет.

      4. Қолданыстағы заңнамаға сәйкес ластағыш заттар шығарындыларының (төгіндiлерiнiң) және орналастырылатын қалдықтардың қоршаған ортаға әсерлерiне өндiрiстiк мониторинг бойынша жылдық есептер. Шығарындылардың, төгiндiлердiң және орналастырылатын қалдықтардың нормативтік мөлшерiнiң есептерi. Есептердiң ресiмделуi қолданыстағы нормативтік құжаттардың талаптарына сай болуы тиiс.

      5. Сұралып отырған ластағыш заттар нормативтiк көлемiн өткен жылғы iс жүзiндегiге қарағанда көбейтудi негіздеу жөнiндегі түсiндiрме жазба.

      6. Рұқсат алуға өтiнiштiң (қосымшаның 1 - 3-тармақтары), сондай-ақ шығындыларға, төгiндiлерге және орналастыратын қалдықтарға лимиттердiң (рұқсатқа қосымшалар) магниттік жазылған дискеттерi.

      7. Апат болу жағдайларының туындау қауіпінен сақтандыру.

      8. Шығарындылар бойынша өтiнiштердiң қосымша материалдары:

      Пайдалануға алғаш рет енгізіліп отырған немесе технологиялық жағдайлары өзгерген кәсiпорындар үшiн шектеулi рауалды шығарындыларға (ШРШ) берiлген ластағыш заттардың жылдар мен негiзгi ингредиенттер бойынша нормативтік көлемi көрсетiлген мемлекеттік экологиялық сараптама.

      9. Төгiндi бойынша өтініштердің қосымша материалдары:

      1) мыналар көрсетiлген ағын су қабылдағышының көрсеткіштерi:

      қабылдағыш атауы (өзен, су қоймасы, тоған, сүзгi алаңы және басқалар);

      қабылдағыштың сипаттамасы (орналасқан жерi, көлемi, карталар саны және т.б.);

      2) бөлiнетiн ағын су санаты (нормативтi-тазартылған, өнеркәсiптiк, шаруашылық-тұрмыстық, тоспа-қашыртқылық, шахталық және басқалар);

      3) ағын суды төгу режимi;

      4) ағын су мөлшерiн бақылау (қабылданған есепке алу және жабдықтар);

      5) төгiлетін ағын су сапасын бақылау (талдау зертханасын аттестаттау немесе лицензиялау);

      6) басқа да су пайдаланушылардан қабылданатын ағын су көлемi (м3/сағат, мың. м3/жыл) және алдын ала тазартылуы;

      7) 2 ТП - су шаруашылығы есебi бойынша өткен жылдағы ағын су төгiндiлерiнiң нақты көлемi (м3/сағат, мың. м3/жыл);

      8) белгiленген шектеулi рауалды төгіндi (ШРТ) үшiн ағын судың бекітiлген жұмсалу көлемi (м3/сағат, мың. м3/жыл);

      9) ағын су төгіндiсiнiң мәлiмделген көлемi (м3/сағат, мың. м3/жыл);

      10) әрбiр су жiберу бойынша ағын судың сапалық сипаттамасы.

      10. Қалдықтарды орналастыруға өтiнiштердiң қосымша материалдары:

      1) қалдықтардың мыналар көрсетiлген сипаттамасы:

      қалдықтар пайда болатын технологиялық процесс немесе өндiрiс атауы;

      қалдықтардың жылдық пайда болу, пайдалану, зарарсыздандыру және сақталу көлемi (жиналуға және орналастыруға рауалды көлем есебiн келтіру);

      қалдықтарды жинау, тасымалдау және сақтау жүйесiнiң

сипаттамасы;

      қалдықтың толық химиялық құрамы, қауiптiлiк сыныбы көрсетілген уытты қосындыларының құрамы.

      2) қалдықтардың, сақталу орнының мыналар көрсетiлген сипаттамасы:

      сақталу орнының атауы, оның ведомстволық тиiстiлігі;

      нормалау жылының басындағы жағдай бойынша жиналған қалдықтардың толық көлемi, объектiні пайдалану мерзiмi (басы-соңы);

      қалдықтардың қоршаған табиғи орта мен халықтың денсаулығына зиянды әсерiн болдырмау шарттары (қарсысүзгiлiк экран, шаңбасу жүйесi, суды жинау мен тазалау және т.б.).

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК